"Die snel-stygende brandstofprys is ŉ ernstige krisis vir die land, en nog meer so vir die ANC-regering aangesien dit hom in ŉ situasie geplaas het wat sy eie maaksel is en waaruit hy nie kan ontsnap nie.
"Die regering sit magteloos. Hy kan die brandstofheffing nie wegneem nie. Daardie R118 miljard is onontbeerlik, en dit kom uit die sakke van die verbruikers van Suid-Afrika. Die ANC het hierdie krisis geskep.